《游罗浮四首 其一》
明代·刘存业

说着登山有好怀，便携樽酒陟层崖。乾坤胜境无拘禁，今古游人自往来。

尘占石台芳草弱，鸟啼云窦碧桃开。归来记取曾游处，展卷灯前取次裁。

作者简介：刘存业（一四六〇 — 一五〇六年），字可大，号简庵。东莞人。明孝宗弘治三年（一四九〇年）进士一甲第二，授翰林编修，选充经筵官。六年，疏归养母。十年，以母命赴朝。越年，复乞归。武宗即位，赴京仍任经筵官，纂修《孝宗实录》。正德元年五月，卒于官，年四十七。有《简庵稿》。明崇祯《东莞县志》卷五、清道光《广东通志》卷二七六有传。